Diari Oficial de la Generalitat Valenciana


Sumari del DOGV 9890, del 11-07-2024 (2024/6795)

ACORD de 9 de juliol de 2024, del Consell, pel qual s'autoritza modificar els límits per a adquirir compromisos de gasto amb càrrec a exercicis futurs, imputables al capítol 2 del programa 313B00, Drogodependències i altres addiccions, de la Conselleria de Sanitat (ZZ.96.534.14).
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9890

Data del DOGV
:   11-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6795

CVE
:   PGHT-C-5882-3879

Data del document
:   09-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

La Direcció General de Salut Pública té prevista la licitació de l'expedient de contractació número 823/2024. L'objecte del contracte consistix en el subministrament de programes per a la promoció del benestar emocional i la prevenció de les addiccions, destinats a la població escolar de la Comunitat Valenciana matriculada entre el primer curs d'Educació Primària i el quart curs de l'Educació Secundària Obligatòria, tots dos inclosos.

Els programes de prevenció en l'àmbit escolar precisen materials de suport al professorat, a l'alumnat i a les seues famílies, per la qual cosa este subministrament és imprescindible per a poder desenvolupar este tipus d'actuacions.

S'estima que el nombre de programes a subministrar durant els anys 2024 a 2027 serà el corresponent a 1.500.000 alumnes. El nou contracte, l'execució del qual s'iniciarà en l'exercici corrent i es prolongarà fins a 2027, es finançarà amb càrrec al capítol II del programa 313B00.

Per tot això, en virtut del que s'establix en l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions, pertoca elevar al Consell, previ informe de la Intervenció Delegada i a proposta de la persona titular de la Conselleria d'Hisenda, Economia i Administració Pública, respecte al capítol II del programa 313B00, Drogodependències i altres addiccions.

En conseqüència, d'acord amb l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la Conselleria d'Hisenda, Economia i Administració Pública, el Consell

ACORDA

*Primer i únic*

Autoritzar l'ampliació del límit quantitatiu que establix l'article 40.3 de la Llei 1/2015 de 6 de febrer, de la Generalitat, d'hisenda pública, del sector públic instrumental i de subvencions, per a assumir compromisos de gasto, amb càrrec al capítol 2 del programa 313B00 Drogodependències i altres addiccions, en l'anualitat i per l'import que es detallen a continuació:

|  |  |  |
| --- | --- | --- |
| *Anualitat* | *Límit actual* | *Nou límit sol·licitat* |
| 2025 | 9.502.927,00 | 45.617.147,47 |
| 2026 | 8.708.500,47 | 77.422.257,47 |
| 2027 | 6.787.805,00 | 7.564.077,71 |

  

València, 9 de juliol de 2024

SUSANA CAMARERO BENÍTEZ

Consellera secretària